Suchinthana/ta-wikipedia huggingface dataset:
அறுவடை நிலா

அறுவடை நிலா அல்லது குருதி நிலா, பண்டையக் காலத்தில் இந்த முழு நிலா வெளிச்சத்தை நம்பியே விவசாயிகள் அறுவடையைத் தொடங்கினார்கள் என்பதால், இந்த முழு சந்திரனை அறுவடை நிலா என்றனர். செப்டம்பர் 2015 இறுதியில் பவுர்ணமி அன்று சந்திரன் பூமிக்கு அருகே மிக வெளிச்சத்துடன் தோன்றியது. சாதாரண நிலாவை விட அறுவடை நிலா 30% கூடுதல் வெளிச்சம் கொண்டிருக்கும். 27 செப்டம்பர் 2015 அன்று பவுர்ணமியாகும். அதே நேரத்தில் சந்திர கிரகணமும் ஏற்பட்டது. பூமிக்கு அருகே தெரியும் முழு நிலவு கிரகணத்துக்குட்படுவதால் அது குருதி நிறத்தில் சிவப்பாக தோன்றும். அதையே இரத்த நிலா என்பர்.

இரத்த நிலா காட்சி 27 செப்டம்பர் 2015 இரவு தோன்றியது. இதனை அமெரிக்கா, ஆப்பிரிக்கா மற்றும் ஐரோப்பிய கண்டஙகளில் சாதாரணமாகப் பார்க்க முடிந்தது. இந்தியா, இலங்கை, சிங்கப்பூர், மலேசியா போன்ற நாட்டவர்கள், இந்திய நேரப்படி திங்கட் கிழமை அதிகாலை 5.40 மணி முதல் சூரியன் உதிக்கும்வரை இந்த நிகழ்வை நாசா இணையதளம் மூலம் காண முடிந்தது.

மேற்கோள்கள்

வெளி இணைப்புகள்
 Full moon dates and resources
 Moon phase calculator
 Is the Moon Full?
 Full Moon and New Moon calendar

நிலா
வெள்ளை ரோஜா (திரைப்படம்)

வெள்ளை ரோஜா (Vellai Roja) ஏ. ஜெகந்நாதன் இயக்கத்தில் 1983ஆம் ஆண்டில் வெளியான ஒரு இந்தியத் தமிழ்த் திரைப்படமாகும். வி. விசுவநாதன் தயாரித்த இத்திரைப்படத்தில் சிவாஜி கணேசன், அம்பிகா, பிரபு, ராதா ஆகியோர் முக்கிய கதாபாத்திரங்களில் நடித்திருந்தனர். இப்படத்திற்கு இளையராஜா இசையமைத்திருந்தார். இத்திரைப்படம், 1982இல் மலையாளத்தில் வெளியான போஸ்ட்மார்டம் திரைப்படத்தின் மறுஆக்கமாகும்.

மேற்கோள்கள் 

1983 தமிழ்த் திரைப்படங்கள்
இந்தியத் தமிழ்த் திரைப்படங்கள்
சிவாஜி கணேசன் நடித்த திரைப்படங்கள்
பிரபு நடித்த திரைப்படங்கள்
இளையராஜா இசையமைத்த திரைப்படங்கள்
இந்திய நாடகத் திரைப்படங்கள்
அம்பிகா நடித்த திரைப்படங்கள்
ராதா நடித்த திரைப்படங்கள்
அழும் பெண்

அழும் பெண் (The Weeping Woman) என்பது, பெயர்பெற்ற ஓவியரான பாப்லோ பிக்காசோ வரைந்த ஒரு நெய்யோவியம் ஆகும். 60 X 49 சமீ (23 ⅝ х 19 ¼ அங்) அளவு கொண்ட இது பிரான்சில் 1937ம் ஆண்டு வரையப்பட்டது. இந்த விடயம் தொடர்பில் பிக்காசோ மிகுந்த ஆர்வம் கொண்டிருந்ததோடு அந்த ஆண்டில் இதே விடயத்தைப் பல தடவைகள் வரைந்தார். இத்தொகுதியில் இறுதியானதும், விரிவானதும் இந்த ஓவியம் ஆகும். இது 1987 இலிருந்து இலண்டனிலுள்ள டேட் நிறுவனத்தில் சேகரிப்பில் இருந்து வருகிறது.

குவெர்னிக்காவின் தொடர்ச்சி
அழும் பெண் தொடர் ஓவியங்கள் பிக்காசோவின் மிகவும் புகழ் பெற்ற ஓவியமான குவெர்னிக்காவில் காட்டப்பட்ட துன்பியலின் கருப்பொருட் தொடர்ச்சி ஆகும். அழும் பெண்ணின் உருவத்தில் கருத்தைச் செலுத்தியதன் மூலம், பிக்காசோ, எசுப்பானிய உள்நாட்டு யுத்தத்தின் விளைவுகளில் நேரடியாகக் கவனம் செலுத்தாமல், துன்பப்படுவதன் பொதுவான தோற்றத்தைக் கவனத்தில் எடுத்துள்ளார். 

இவ்வோவியத் தொடருக்கான மாதிரியாக இருந்தவர் டோரா மார் என்பவர். பிக்காசோ இவரை 1936ல் சந்தித்தபோது இவர் தொழில்முறை ஒளிப்படப்பிடிப்பாளராக இருந்தார். 1937ல் பிக்காசோ குவெர்னிக்காவை வரைந்தபோது அதன் தொடர்ச்சியான கட்டங்களை ஒளிப்படம் எடுக்க இவர் மட்டுமே அனுமதிக்கப்பட்டார்.

மேற்கோள்கள்

ஓவியங்கள்
பாப்லோ பிக்காசோ
மிருதங்க சக்கரவர்த்தி

மிருதங்க சக்கரவர்த்தி 1983ஆம் ஆண்டில் கே. சங்கர் இயக்கத்தில் வெளியான ஒரு இந்தியத் தமிழ்த் திரைப்படமாகும். என். சகுந்தலா தயாரித்த இத்திரைப்படத்தில் சிவாஜி கணேசன், கே. ஆர். விஜயா, பிரபு, எம். என். நம்பியார் ஆகியோர் முக்கிய கதாபாத்திரங்களில் நடித்திருந்தனர். இப்படத்திற்கு எம். எஸ். விசுவநாதன் இசையமைத்திருந்தார்.

நடிகர்கள் 
சிவாஜி கணேசன்
கே. ஆர். விஜயா
பிரபு
எம். என். நம்பியார்
கிருபானந்த வாரியார்
வி. கே. ராமசாமி
தேங்காய் சீனிவாசன்
ஒய். ஜி. மகேந்திரன்
மனோரமா
சுலக்சனா

பாடல்கள் 
இத்திரைப்படத்திற்கு எம். எஸ். விசுவநாதன் இசையமைத்திருந்தார்.

மேற்கோள்கள்

வெளி இணைப்புகள் 
 
 

1983 தமிழ்த் திரைப்படங்கள்
இந்தியத் தமிழ்த் திரைப்படங்கள்
சிவாஜி கணேசன் நடித்த திரைப்படங்கள்
எம். எஸ். விஸ்வநாதன் இசையமைத்த திரைப்படங்கள்
பிரபு நடித்த திரைப்படங்கள்
வி. கே. ராமசாமி நடித்த திரைப்படங்கள்
தம்பிடி

தம்பிடி அல்லது பை ( pie அல்லது சுருங்க Ps) 1947க்கு முன்னர்  இந்தியா, மியான்மர், பாக்கித்தானில்  புழங்கி வந்த  நாணயம் ஆகும். இதுவே மிகவும் குறைந்த நாணய அலகாக இருந்தது.  மூன்று பைக்கள் ஒரு பைசா வாகும்; 12 பைக்கள் ஓரணா ஆகும்; 192 தம்பிடிகள் ஒரு ரூபாய் ஆகும். பத்தொன்பதாம் நூற்றாண்டின் மத்தியில் ஒரு பை 12 சோழிகளாக இருந்தது. 

பைக்களை பதிப்பிப்பது 1942இல் கைவிடப்பட்டது. இருப்பினும் 1947 வரை அது புழக்கத்தில் இருந்தது. 1947இல்  பணவீக்கம் காரணமாக பை  நாணயம்  வழக்கிலிருந்து விலக்கப்பட்டது.

குறிப்புகள்

மேற்சான்றுகள்

இந்திய வரலாற்றில் நாணயங்கள்
இந்திய நாணயங்கள்
வாழ்த்து

வயதில் முதியோர் இளையோரை நூறாண்டு காலம் வாழ்க என்று வாழ்த்துவது ஒரு மரபு. கல்வியில் பெரியோர் வளரும் மாணவர்களை வாழ்த்துவது உண்டு. பெற்றோர் தம் பிள்ளைகளை வாழ்த்துவது உண்டு. பல்லாண்டு, பல்லாண்டு, பல்லாயிரத்தாண்டு, பலகோடி நூறாயிரம் ஆண்டுகள் வாழ்க என்று வாழ்த்தும் இருவர். அவரால் வாழ்த்தப்படும் பேற்றுக்கு உரியவர் இருவர். பெரியாழ்வார் திருமாலையும், சேந்தனார் சிவனையும் வாழ்த்திய பாடல்கள், திருப்பல்லாண்டு என்று அழைக்கப்படுகின்றன.

இவற்றையும் பார்க்க 
 வணக்கம்
 பிரணாம்
 ஹரே கிருஷ்ணா
 சலோம்

உசாத்துணை

மேற்கோள்கள்

பண்பாடு
பாரத மாதா கோயில்

பாரத மாதா கோயில், (Bharat Mata Mandir)  (இந்தி: भारत माता मंदिर,  Mother India Temple)உத்திரப்பிரதேசம் மாநிலம், வாரணாசி மாவட்டத்தில் உள்ள காசி வித்யாபீட வளாகத்தில் அமைந்துள்ளது. இக்கோயிலில் திருஉருவச்சிலைக்கு பதிலாக, அகண்ட பிளவு படாத விடுதலைக்கு முந்திய பாரத நாட்டின் வரைபடத்தை பளிங்கு கல்லால் செதுக்கப்பட்டு, அதனை பாரத மாதாவாக வணங்கப்படுகிறது.

வரலாறு
இந்திய விடுதலைப் போராட்ட வீரர் சிவபிரசாத் குப்தா என்பவரின் முயற்சியால் 1936ஆம் ஆண்டில் நிறுவப்பட்ட பாரத மாதா கோயிலை, மகாத்மா காந்தி திறந்து வைத்தார்.

அமைவிடம்
வாரணாசி தொடருந்து நிலையத்திலிருந்து 1.5 கி. மீ., தொலைவில், காசி வித்யாபீட வளாகத்தில் அமைந்துள்ளது.

இதனையும் காண்க
 பாரத மாதா

மேற்கோள்கள்

வெளி இணைப்புகள்
 அதிகாரப்பூர்வ இணையதளம்

வாரணாசி
இந்திய தேசியச் சின்னங்கள்
வாரணாசி மாவட்டத்தில் உள்ள கோயில்கள்
பொன்பரப்பி குடிக்காடு கிராமம்

பொன்பரப்பி குடிக்காடு கிராமம் தமிழ்நாட்டின் அரியலூர் மாவட்டத்திலுள்ள செந்துறை ஊராட்சி ஒன்றியத்துக்குட்பட்ட ஊராட்சியும் செந்துறை வட்டத்துக்குட்பட்ட வருவாய் கிராமமும் ஆகும்.

பெயர்க்காரணம்

சோழர்கள் காலத்திற்கு பிறகு 18ம் நூற்றாண்டுகளில் இந்த ஊரில் 'பொன்பரப்பியனான வனகோபரன்'என்னும் சோழர்கள் பரம்பரையிலிருந்து வந்து ஆட்சி செய்து வந்த சிற்றரசன் நினைவாக 'பொன்பரப்பி' என்றும், 'சோழ மன்னர்களால் குடியமர்த்தப்பட்ட சோழப்பரம்பரையினர்கள் வாழும் பகுதி' என்ற பொருளில் குடிக்காடு என்றும் இவ்வூரின் பெயர் அமைந்துள்ளது.

பள்ளிகள்
பொன்பரப்பி குடிக்காடு கிராத்தில் ஒரு மேல்நிலை பள்ளியும், இரண்டு தொடக்கநிலைப் பள்ளிகளும் அமைந்துள்ளன.

கோவில்கள்
இக்கிராமத்தில் 10க்கும் மேற்பட்ட கோவில்கள் உள்ளன. அவற்றில் மிகப்பழமையானது பொன்பரப்பி சொர்ண்புரீஸ்வரர் சிவாலயமாகும்.
பொன்பரப்பி சொர்ண்புரீஸ்வரர் சிவாலயம் காலத்தால் மிகவும் தொன்மை வாய்ந்தது. இது இராஜேந்திர சோழன் காலத்தில் கட்டபட்டக் கோவில்.

பொன்பரப்பி -குடிக்காடு  கிராமத்திலிருந்து சேடகுடிக்காடு என்ற கிராமத்திற்கு செல்லும் வழியில்  குட்டையபட்டி என்னுமிடத்தில் காத்தியாயி அல்லது காத்தாயி அம்மன் திருக்கோவில் உள்ளது. இக்கோவில் சோழர்கள் ஆட்சி காலத்தில் உள்ளூர் மக்களால்  கட்டப்பட்டக் கோவில். கி.பி. 1535ம் ஆண்டு காத்தியாயி அம்மன் திருக்கோவில் பொன்பரப்பி குடிக்காடு கிராமத்தில் நிறுவபட்டு இன்று அக்கோவில் புதுபிக்கும் பணியில் தன்னை ஈடுபடுத்திகொண்டுள்ளது.

மேற்கோள்கள்

அரியலூர் மாவட்டத்திலுள்ள கிராமங்கள்
மே 1923 எயார் யூனியன் பார்மன் கோலியாத் மோதல்

மே 1923 எயார் யூனியன் பார்மன் கோலியாத் மோதல் என்பது 1923ஆம் ஆண்டு மே மாதம் 14ம் திகதி அன்று பிரான்சின் ஏர் யூனியன் நிறுவனத்திற்குச் சொந்தமான பார்மன் எஃப். 6 கோலியாத் வானூர்தி அதன் வலதுபக்க இறக்கை பழுதடைந்த காரணத்தால் விபத்துக்குள்ளான நிகழ்வைக் குறிக்கும். இவ்விபத்தில் நான்கு பயணிகளும் இரண்டு விமான ஊழியர்களும் உட்பட வானூர்தியில் பயணித்த மொத்த ஆறு பேரும் உயிரிழந்தனர். பிரான்சிலுள்ள சாமேயில், மோன்சுர்ஸ் என்ற இடத்தில் இந்த விபத்து நிகழ்ந்தது.

பலியானோர் விவரம்
விபத்தில் உயிரிழந்த நாட்டவர்கள்:-

மேற்கோள்கள்

1923 இல் வானூர்தி விபத்துகளும் நிகழ்வுகளும்‎
1924 இம்ப்ரியல் எயார்வேஸ் டி கவிலாண்ட் டிஎச்.34 மோதல்

{
இம்ப்ரியல் தே கேவிலேண்ட் டிஎச்.34 விமான விமத்து (1924 Imperial Airways de Havilland DH.34 crash) என்பது 1924 டிசம்பர் 24 அன்று விபத்துக்கு உள்ளான ஒரு வானூர்தி ஆகும். இது  இங்கிலாந்தின் புர்லேயில் உள்ள சர்ரே எனும் இடத்தில் விபத்துக்குள்ளானது. இந்த விபத்தில் ஒரு விமானியோடு 7 பயணிகளும் பலியானார்கள். இந்த விபத்துக்கான காரணம் இதுவரை அறியப்படவில்லை.

வானூர்தி 
தெ கேவிலாண்ட் டிஎச்.34 வானூர்தி, 1922 ஆம் ஆண்டு மார்ச்சு 6 ஆம் திகதி தனது முதல் சேவையை தொடங்கியது. இது எர் குழுவுக்கு சொந்தமாக இருந்தது. டைம்லர் லிமிட்டெட் நியமத்தில் குத்தகைக்கு விடப்பட்டன பின்னர், 1924 மார்ச்சு சில் இம்ப்ரியல் எயார்வேஸ் விமான நிறுவனம் சொந்தமாக நிறுவியது.

உயிரிழப்புக்கள் 
விபத்தில் உயிரிழந்தவர்கள்:-

நினைவுச் சின்னம்
விபத்தில் இறந்தவர்களின் நினைவாக கிங்ஸ்டவுன் அவென்யூவில் ஒரு நினைவு தகடு மற்றும் சிலுவை வைக்கப்பட்டது.

மேற்கோள்கள் 

1924 இல் வானூர்தி விபத்துகளும் நிகழ்வுகளும்
ஆகஸ்டு 1926 ஏர் யூனியன் பிலெரியெட் 155 மோதல்

1926  ஆகத்து 18 ஆம் திகதி அன்று, ஏர் யூனியன் பிலெரியெட் 155(Air Union Blériot 155) வகை வானூர்தி ஒன்று மோசமான வானிலை காரணமாக உடனடியாக தரையிறங்க முற்பட்டபோது இங்கிலாந்து, அல்டிங்டன், கென்ட் என்னுமிடத்தில் இயந்திர தோல்வியில் ஒரு கல்லூரி பண்ணையில் மோதி விபத்துக்குள்ளானதில், 3 பேர் கொல்லப்பட்டனர் 12 பேர்கள் காயங்களோடு உயிர் தப்பினர். இந்த பயணத்தின்போது,பயணிகள் 13 பேரும்,விமான ஊழியர்கள் இருவரும் இருந்தனர்.இவ்விபத்தில் ஒரு விமானி, விபத்து நடந்த மறுநாள் பலியானாரென்று மூலத்தில் உள்ளது.

ஆகாய வானூர்தி 

ஏர் யூனியன் பிலெரியெட் 155, பதிவு எண்:(F-AIEB)  வில்பர் ரைட் சி/என் 2(C/N 2)  என பெயருடைய இந்த வானூர்தி 1926 சூன் 27ம் திகதி ஏர் யூனியன் நிறுவனத்தால் பதிவுசெய்யப்பட்டு,47¼ மணி நேரமே பறந்து விபத்துக்குள்ளானதாக மூலத்தகவல்.

பாதித்தவர்கள்

மேற்கோள்கள் 

1926 இல் வானூர்தி விபத்துகளும் நிகழ்வுகளும்
ஸ்டீபான் ஸ்கூஸ்டர்

ஸ்டீபான் ஸ்கூஸ்டர் (Stefan Schuster) ஜெர்மனி நாட்டைச் சேர்ந்த உயிரியலாளர் ஆவார். இவர் தன் உயிரியற்பியல் ஆய்வுப் படிப்பை 1981-1986 வரை பேராசிரியர் ரீன்ஹார்ட் ஹென்ரிக்கின் மேற்பார்வையில் ஹம்போல்ட் பல்கலைக்கழகம், பெர்லினில் (ஜெர்மனி) படித்தார். 1988 ஆம் ஆண்டில், அவர் அந்த பல்கலைக்கழகத்தில் முனைவர் பட்டம் பெற்றார்.

பணி 
அவர் ஜெர்மனி, பிரான்ஸ், நெதர்லாந்து மற்றும் ஸ்லோவேனியா நாடுகளில் முனைவராக பணியாற்றினார்.

2003 ஆம் ஆண்டு முதல், அவர் பிரெடெரிக் ஷில்லர் பல்கலைக்கழகம், ஜெனா (ஜெர்மனி) இல் உயிர் தகவலியல் பேராசிரியராக உள்ளார்.

அவர் தத்துவார்த்த உயிரியல் துறையில் ஆராய்ச்சி மேற்கொள்கிறார். அவரின் முக்கிய சாதனை அடிப்படை முறைகளில் உயிர்வேதியியல் பாதைகளை விவரித்தது. அவரது ஆராய்ச்சி தலைப்புகள் பின்வருமாறு:
 அமைப்பு உயிரியல்
 உயிர்வேதியியல் அமைப்புகள் பிணைய பகுப்பாய்வு 
 பரிணாம கேம் தியரி
 உயிர்வேதியியல் கட்டுப்பாடு பகுப்பாய்வு 
 உயிரியல் ஏற்றத்தாழ்வுகள்

மேற்கோள்

மேற்கோள்கள்

1961 பிறப்புகள்
வாழும் நபர்கள்
ஒரு பக்க - மறு பக்க மாற்றியம்

ஒருபக்க - எதிர்ப் பக்க மாற்றியம் (Cis–trans isomerism) என்பது கரிம வேதியியலில் வடிவ மாற்றியம்,  அமைப்பு மாற்றியம் மற்றும் சிஸ்-டிரான்சு மாற்றியம் என்ற பெயர்களாலும் அழைக்கப்படுகிறது. சிஸ் மற்றும் டிரான்ஸ் என்பவை இலத்தீன் மொழியிலிருந்து பெறப்பட்ட சொற்களாகும். சிஸ் என்ற முன்னொட்டு வேதியியலில் வேதி வினைக்குழுக்கள் கார்பன் சங்கிலியின் ஒரே பக்கத்தில் இடம்பெற்றுள்ளன என்பதைக் குறிக்கிறது. எனவே இதனை ஒருபக்க மாற்றியம் என்கிறார்கள். அதேபோல டிரான்ஸ் என்ற முன்னொட்டு வேதி வினைக்குழுக்கள் கார்பன் சங்கிலியின் எதிர் பக்கங்களில்  இடம்பெற்றுள்ளன என்பதைக் குறிக்கிறது. இத்தகைய மாற்றியத்தை எதிர்ப்பக்க மாற்றியம் என்கிறார்கள்.

மேற்கோள்கள் 

முப்பரிமாண வேதியியல்
இட்ரியம் நைட்ரைடு

இட்ரியம் நைட்ரைடு (Yttrium nitride) என்பது YN என்ற மூலக்கூற்று வாய்ப்பாடு கொண்ட இட்ரியம் தனிமத்தின் சேர்மமாகும்.

தைட்டானியம் நைட்ரைடு மற்றும் சிர்க்கோனியம் நைட்ரைடு போலவே இட்ரியம் நைட்ரைடும் ஒரு கடினமான பீங்கான் வகைப் பொருளாகும்.

இசுக்காண்டியம், இலந்தனம் மற்றும் இட்ரியத்தின் நைட்ரைடுகள் குறைகடத்தும் பண்புகளை வெளிப்படுத்துகின்றன. இட்ரியம் நைட்ரைடின் அணிக்கோவை அமைப்பு காலியம் நைட்ரைடின் அமைப்பில் இருந்து 8% அளவிற்கே மாறுபடுகிறது. GaN படிக வளர்ச்சியின் போது தளப்பொருள் மற்றும் GaN அடுக்குகளுக்கு இடையில் இட்ரியம் நைட்ரேட்டால் ஒரு தாங்கல் அடுக்காக மாற வாய்ப்பு ஏற்படுகிறது.

மேற்கோள்கள் 

 

நைட்ரைடுகள்
இட்ரியம் சேர்மங்கள்
பாறை உப்பு படிகக் கட்டமைப்பு
இரேனியம்(VII) ஆக்சைடு

இரேனியம்(VII) ஆக்சைடு  (Rhenium(VII) oxide)என்பது Re2O7  என்ற மூலக்கூற்று வாய்ப்பாடு கொண்ட கனிம வேதியியல்  சேர்மமாகும். மஞ்சள் நிறத்திண்மமான  இச்சேர்மம்  HOReO3 இன் நீரிலி வடிவமாகும். பெர்ரிரேனிக் அமிலம் Re2O7•2H2O , Re2O7 ஆக்சைடுடன் நெருங்கிய தொடர்பு கொண்டுள்ளது. இரேனியம் சேர்மங்களின் தயாரிப்புக்கு Re2O7 ஒரு தாதுப் பொருளாக இருக்கிறது. இத்தாதுவை வறுக்கும்  போது ஆவியாதலின் பகுதிப்பொருள்களாக இவை கிடைக்கின்றன.

அமைப்பு 
படிகவடிவ Re2O7 ஒரு கனிம வேதியியல் பலபடியாகும். இப்படியில் எண்முக மற்றும் நான்முக இரேனியம் மையங்கள் இடம்பெற்றுள்ளன.  சூடுபடுத்தும்போது இப்பலபடி  பலபடியல்லாத  மூலக்கூற்று Re2O7 சேர்மமாக உடைகிறது. இம்மூலக்கூற்று வடிவமானது கிட்டத்தட்ட மாங்கனீசு ஏழாக்சைடை ஒத்துள்ளது. அதாவது இதில் ஒரு சோடி  ReO4 நான்முகங்கள் O3Re-O-ReO3  உச்சியில் பகிர்ந்துகொள்கின்றன.

தயாரிப்பு மற்றும் வினைகள் 

உலோக இரேனியம் அல்லது இரேனியம் ஆக்சைடுகள் அல்லது இதன் சல்பைடுகள் 500 முதல் 700 °செ வெப்பநிலையில் காற்றில் ஆக்சிசனேற்றம் அடைந்து இரேனியம் VII) ஆக்சைடு உருவாகிறது.:

Re2O7 தண்ணீருடன் தீவிரமாக வினைபுரிகிறது.  தண்ணிரில் முழுமையாகக் கரைந்து பெர்ரிரேனிக் அமிலமாகிறது. ஆக்சிசனேற்ற வினைகளுக்கு வினையூக்கியாகச் செயல்படும் மெத்தில் இரேனியம் மூவாக்சைடு தயாரிப்பதற்கான முன்னோடியாகவும் இது செயல்படுகிறது.

மேற்கோள்கள் 

இரேனியம் சேர்மங்கள்
அமில ஆக்சைடுகள்
ஐதரசனேற்ற வினையூக்கிகள்
மீகாமன் (திரைப்படம்)

மீகாமன் என்பது 2014ல் வெளிவந்த அதிரடித் தமிழ்த் திரைப்படமாகும். இது மகிழ் திருமேனியால் எழுதி இயக்கப்பட்டது. மற்றும் நேமிசாந்த் சபாக்கால் தயாரிக்கப்பட்டது. முக்கிய கதாப்பாத்திரங்களாக ஆர்யா மற்றும் ஹன்சிகா மோட்வானி நடித்துள்ளனர். இத்திரைப்படத்திற்கு தமன் இசையமைத்துள்ளார்.

மேற்கோள்கள் 

2014 தமிழ்த் திரைப்படங்கள்
இந்தியத் தமிழ்த் திரைப்படங்கள்
தமன் இசையமைத்த தமிழ்த் திரைப்படங்கள்
ஆர்யா நடித்துள்ள திரைப்படங்கள்
சைவம் (திரைப்படம்)

சைவம் () என்பது 2014ல் வெளிவந்த தமிழ்த் திரைப்படமாகும். இது ஏ. எல். விஜய் தயாரித்து, எழுதி இயக்கப்பட்டது. முக்கிய கதாப்பாத்திரங்களாக நாசர் (நடிகர்) மற்றும் சாரா அர்ஜுன் நடித்துள்ளனர். இத்திரைப்படத்திற்கு ஜி. வி. பிரகாஷ் குமார் இசையமைதுள்ளார். இது 6 சூன் 2014ல் வெளிவந்தது. இத்திரைப்படம் தெலுங்கில் மறுதயாரிப்பு செய்யப்பட்டு வெளிவந்தது.

பின்னணிப் பாடகர் உன்னிகிருஷ்ணனின் எட்டுவயது மகள் உத்தரா உன்னிகிருஷ்ணன் இத்திரைப்படத்திற்காகப் பாடிய "அழகு.." என்ற பாடல் அவருக்குத் தேசிய விருதினைப் பெற்றுத்தந்தது.

மேற்கோள்கள்

2014 தமிழ்த் திரைப்படங்கள்
இந்தியத் தமிழ்த் திரைப்படங்கள்
அதிபர் (திரைப்படம்)

அதிபர் என்பது 2015ல் வெளிவந்த அதிரடித் தமிழ்த் திரைப்படமாகும். இது சூர்ய பிரகாஷ் ஆல் இயக்கப்பட்டது. மற்றும் சரவணன், சிவகுமார் ஆகியோர் தயாரித்தனர். முக்கிய கதாப்பாத்திரங்களாக ஜீவன் மற்றும் வித்யா பிரதீப் நடிக்க நந்தா, ரஞ்சித் மற்றும் சமுத்திரகாணி ஆகியோரும் நடித்துள்ளனர். இத்திரைப்படத்திற்கு விக்ரம் செல்வா இசையமைதுள்ளார். இது 2015 ஆகஸ்ட் 28ல் வெளியானது.

மேற்கோள்கள்

புற இணைப்புகள் 
 

2015 தமிழ்த் திரைப்படங்கள்
இந்தியத் தமிழ்த் திரைப்படங்கள்
கோவை சரளா நடித்த திரைப்படங்கள்
தம்பி ராமையா நடித்த திரைப்படங்கள்
ஆர்சனிக் ஐந்தாக்சைடு

ஆர்சனிக் ஐந்தாக்சைடு (Arsenic pentoxide) என்பது As2O5. என்ற மூலக்கூற்று வாய்ப்பாடு கொண்ட வேதிச் சேர்மம் ஆகும். இது ஆர்சனிக்(V) ஆக்சைடு என்றும் அழைக்கப்படுகிறது. ஆர்சனிக் மற்றும் ஆக்சைடு அயனிகளால் ஆன இச்சேர்மத்தில் ஆர்சனிக் +5 என்ற ஆக்சிசனேற்ற நிலையில் காணப்படுகிறது. ஆர்சனிக் +3 என்ற ஆக்சிசனேற்ற நிலையில் காணப்படும் ஆர்சனிக் மூவாக்சைடு அல்லது ஆர்சனிக்(III) ஆக்சைடு சேர்மமே மிகப்பரவலாகக் காணப்படுகிறது. எலிகளில் ஆர்சனிக் ஐந்தாக்சைடின் உயிர்கொல்லும் அளவு ( LD50 ) 8 மி.கி/கி.கி ஆகும். இச்சேர்மம் தண்ணீருடன் தொடர்பு கொண்டால் ஆர்சனிக் அமிலமாக மாறுகிறது. இவ்வமிலம் உலோகங்களை அரிக்கும் தன்மை கொண்டது ஆகும்.

பண்புகள் 
வெண்மை நிறத்துடன் நெடியற்று ஆர்சனிக் ஐந்தாக்சைடு காணப்படுகிறது. எளிமையாகத் தண்ணீரில் கரைந்து ஆர்சனிக் அமிலத்தை உருவாக்குகிறது. அனைத்து ஆர்சனிக் சேர்மங்கள் போலவே ஆர்சனிக் ஐந்தாக்சைடும் அதிக நச்சுத்தன்மையுடன் காணப்படுகிறது. வலிமையான ஆக்சிசனேற்றியான இச்சேர்மம் ஐதரோகுளோரிக் அமிலத்துடன் வினைபுரிந்து குளோரின் வாயுவைக் கொடுக்கிறது. 300° செ வெப்பநிலைக்கு ஆர்சனிக் ஐந்தாக்சைடை சூடுபடுத்தினால் இது ஆர்சனிக் மூவாக்சைடு மற்றும் ஆக்சிசனாக உடைகிறது. 

இது காரங்களுடன் வினைபுரிந்து ஆர்சனேட்டுகளை உருவாக்குகிறது. இவ்வினைக்குத் தேவையான ஆற்றல் சூடுபடுத்தலின் போது எடுத்துக்கொள்ளப்படுகிறது.

தயாரிப்பு 
ஆர்சனிக் ஐந்தாக்சைடை, ஆர்சனிக்கை எரிய வைத்து தயாரிக்க இயலாது. அவ்வாறு எரியும் பொழுது ஆர்சனிக் மூவாக்சைடு சேர்மமே உருவாகிறது. எனவே [[ஆர்செனிக் அமிலம்|ஆர்செனிக் அமிலத்தை நீர் நீக்கம் செய்து இதைத் தயாரிக்கலாம். நீர் நீக்கத்தை பாசுபரசு ஐந்தாக்சைடு சேர்மத்தைக் கொண்டு நிறைவேற்றலாம்.

 
ஆர்சனிக் ஐந்தாக்சைடு வெண் துகளாக விடுவிக்கப்படுகிறது.

பயன்கள் 
ஆர்சனிக் ஐந்தாக்சைடு தீங்குயிர்கொல்லிகள் மற்றும் பூச்சிக்கொல்லிகளாக பயன்படுத்தப்படுகிறது. மேலும் இது கண்ணாடித் தொழில் துறையிலும் பயன்படுத்தப்படுகிறது.

மேற்கோள்கள்

இவற்றையும் காண்க 
ஆர்சனிக் ஐம்புளோரைடு
ஆர்சனசு அமிலம்

ஆக்சைடுகள்
ஆர்சனிக்கு சேர்மங்கள்
உலக மகிழ்ச்சி அறிக்கை

ஐக்கிய நாடுகள் அவையினால் அளவிடப்பட்ட உலக மகிழ்ச்சி அறிக்கை.

இவ்வறிக்கை இலண்டன் பொருளியல் பள்ளி இயக்குநர், கொலம்பியா பல்கலைக்கழகம் இயக்குநர், ஐக்கிய நாடுகள் சபையின் பொதுச் செயலாளர் இயக்குநர் உட்பட்ட சிலரினால் தொகுக்கப்பட்டது.

2013 தரப்படுத்தல் (2010-12 ஆய்வுகள்)

மேலும் காண்க 
 பொருளியல்
 மனித மேம்பாட்டுச் சுட்டெண்

உசாத்துணை

வெளி இணைப்புகள் 
 World Happiness Report 
 Sustainable Development Solutions Network

நாடுகள் தொடர்பான பட்டியல்கள்
இருபுரோமின் மூவாக்சைடு

இருபுரோமின் மூவாக்சைடு (Dibromine trioxide) என்பது Br2O3.என்ற மூலக்கூற்று வாய்ப்பாடு கொண்ட ஒரு வேதியியல் சேர்மமாகும். புரோமின் மற்றும் ஆக்சிசன் சேர்ந்து உருவாகும் இச்சேர்மம் ஆரஞ்சு நிறத்தில் திண்மமாகக் காணப்படுகிறது.      Br-O-BrO2 என்ற புரோமின் – புரோமேட்டு கட்டமைப்புடன் காணப்படும் இருபுரோமின் மூவாக்சைடு  -40 ° செல்சியசு வெப்பநிலைக்கு கீழ் நிலைப்புத் தன்மையுடன் காணப்படுகிறது. வளைந்த மூலக்கூற்று அமைப்பின்  Br-O-Br பிணைப்பின் பிணைப்புக் கோணம் 111.2° மற்றும் Br-O-BrO2 பிணைப்பின் பிணைப்பு நீளம்1.85Å. என்ற அளவுகளிலும் உள்ளன.

வினைகள் 
தாழ் வெப்பநிலையில் இருகுளோரோ மீத்தேனில் உள்ள புரோமினுடன் ஓசோன் சேர்த்து வினைபுரியச் செய்வதால் இருபுரோமின் மூவாக்சைடைத் தயாரிக்கலாம். காரக் கரைசல்களில் இது விகிதச்சமமாதலின்றி Br−  மற்றும் BrO−3 ஆகப் பிரிகிறது.

மேற்கோள்கள் 

புரோமின்(I) சேர்மங்கள்
ஆக்சைடுகள்
யூரோப்பியம்(III) ஆக்சைடு

யூரோபியம்(III) ஆக்சைடு (Europium(III) oxide) என்பது Eu2O3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். யூரோபியம் மற்றும் ஆக்சிசன் ஆகிய தனிமங்கள் சேர்ந்து உருவாகும் இச்சேர்மம் சிவப்பு அல்லது நீலம் வண்ண ஒளிர்பொருளாக தொலைக்காட்சிப் பெட்டிகள் மற்றும் உடனொளிர்வு விளக்குகளில் பயன்படுகிறது. மேலும், இட்ரியம் அடிப்படையிலான ஒளிர்பொருட்களுக்கு செயலூக்கியாக்கவும், உடனொளிர்வு கண்ணாடிகள் தயாரிப்பில் ஒரு முகவராகவும் யூரோபியம்(III) ஆக்சைடு பெரிதும் பயன்படுகிறது. ஐரோ பணத்தில் போலித் தாள்களை கண்டறியும் ஒளிர்பொருளாகவும் யூரோபியம் உடனொளிர்தல் பொருட்கள் பயன்படுகின்றன.

யூரோபியம் ஆக்சைடு இரண்டு பொதுவான படிக அமைப்புகளில் காணப்படுகிறது. 1. ஒற்றைச்சரிவுப் படிகம் (mS30, இடக்குழு = C2/m, எண். 12) மற்றும் 2. கனசதுரம் (cI80, இடக்குழு = Ia-3, எண். 206). கனசதுர அமைப்பானது மாங்கனீசு (III) ஆக்சைடின் படிகவமைப்பை ஒத்திருக்கிறது. உலோக யூரோபியத்தை எரியூட்டுவதன் முலமாக யூரோபியம்(III) ஆக்சைடு தயாரிக்கலாம்.
 
அமிலங்களுடன் வினைபுரிந்து அவ்வமிலங்களுடன் தொடர்புடைய யூரோபியம் உப்புகளை யூரோபியம்(III) ஆக்சைடு உருவாக்குகிறது.

படக்காட்சியகம்

மேற்கோள்கள் 

யூரோப்பியம்(III) சேர்மங்கள்
ஆக்சைடுகள்
செசுகியுவாக்சைடுகள்
பிரம்மன் கோயில், தாய்லாந்து

பிரம்மன் கோயில்அல்லது இறைவன் கோவில் (Erawan Shrine) அல்லது ஐராவதம் கோயில் (Airavata Shrine அல்லது Shrine of Lord Brahma the Great), தாய்லாந்து நாட்டின் தலைநகரான பாங்காக் நகரத்தில் அமைந்த இந்து சமயக் கடவுளர்களில் திருமூர்த்திகளில் ஒருவரான பிரம்மாவிற்கு அர்ப்பணிக்கப்பட்ட கோயிலாகும்.

17 ஆகத்து 2015இல் இக்கோயிலின் அருகே நடந்த குண்டு வெடிப்பில் 20 பேர் கொல்லப்பட்டனர். மேலும் 125 பேர் படுகாயமடைந்தனர்.

அமைவிடம் 
தாய்லாந்து நாட்டின் பதும் மாவட்டத்தின், இரட்சதர்மி சாலையின், இரட்சபிரசாங் சந்திப்பில் அமைந்த கிராண்ட் அயத் எரவான் விடுதி அருகே அமைந்துள்ளது. இப்பகுதியில் பல வணிக வளாகங்கள் அமைந்துள்ளது.  திருமூர்த்தி, இலக்குமி, விநாயகர், இந்திரன், திருமால் மற்றும் கருடனுக்கான கோயில்கள் இதனருகே அமைந்துள்ளது.

வரலாறு 
எராவான் பிரம்மன் கோயில், 1956இல் தாய்லாந்து அரசின் எரவான் விடுதி அருகே, இத்தாலி நாட்டின் பளிங்கு கற்களால் கட்டப்பட்டது.

படக்காட்சியகம்

மேற்கோள்கள்

வெளி இணைப்புகள்

 Bangkok Metropolitan Administration | Erawan Shrine 
  பிரம்மா கோவில் குண்டுவெடிப்பு: தாய்லாந்து ராணுவ நீதிமன்றத்தில் 2 சீனர்கள் மீது குற்றச்சாட்டு பதிவு 
 பாங்காக்கில் அருளும் ப்ரா ப்ரோம் தி இந்து (தமிழ்) 28 சூன் 2018

தாய்லாந்து இந்துக் கோயில்கள்
1973 கானோ வானூர்தி விபத்து

கானோ வானூர்தி விபத்து(Kano Air Disaster) 1973 சனவரி 22,ம் திகதி போயிங் 707-3D3C வகை வானூர்தி  நைசீரியா வின் கானோ பன்னாட்டு விமான நிலையத்தில், தரையிறங்க முயன்றபோது மோசமான காலநிலையால் பற்சக்கரம்(Gear) பொறிவடைந்து விபத்துக்குள்ளானதில், 176 பேர் கொல்லப்பட்டனர்  26 பேர் காயங்களுடன் உயிர்தப்பினர். இப்பயணத்தின்போது 193 பயணிகள் மற்றும் 9 சிப்பந்திகள் இருந்ததாக மூலத்தகவல் உள்ளது. இது நைசீரியாவின் மிக மோசமான ஆகாயமார்க பேரிடரென்பது குறிப்பிடத்தக்கது.

வானூர்தி 
அலியா(Alia) என்ற நிறுவனம்,குத்தகை முறையில் இயக்கிவந்த போயிங் 707 வகை வானூர்தி நைசீரியா ஏர்வேசுக்கு சொந்தமானதாகும். சம்பவத்தன்று சவுதி அரேபியா செட்டாவிலிருந்து,(Jeddah) நைசீரியாவின் லாகோசு நோக்கி, இசுலாம் புனிதப்பயணிகளை அழைத்துக்கொண்டு திரும்பிக்கொண்டிருந்த நேரத்தில் மோசமான வானிலை நிலவி பலத்த காற்று வீசத்தொடங்கியதால், விமான குழுவினர் கானோ விமான தளத்தை நோக்கி திருப்ப முடிவுசெய்ததாக தெரிகிறது. போயிங் 707 வானூர்தி தரையிறக்க முற்பட்டபோது வலதுபக்க இறங்கமைப்பு கால் சரிந்து ஓடுபாதையில் 180° பாகை (degree) திரும்பி சறுக்கி தீப்பிடித்து.

மேற்கோள்கள்

வெளியிணைப்புகள் 
  »1973 விமான விபத்து பட்டியல் 
 January 22nd in Aviation History-ON THIS DAY IN AVIATION HISTORY  January 22, 2014

1973 இல் வானூர்தி விபத்துகளும் நிகழ்வுகளும்
நைஜீரியா
பின்-உணர்வுப்பதிவியம்

பின்-உணர்வுப்பதிவியம் அல்லது பின்-உணர்வுப்பதிவுவாதம் (Post-Impressionism) என்பது, ஓவியர் எடுவார்ட் மனேயுடன் தொடங்கி பிரான்சில் உருவாகி வளர்ந்த ஓவியப் பாணியொன்றக் குறிக்கிறது. இது, முதன்மையாக ஒரு பிரெஞ்சுக் கலை இயக்கம் ஆகும். இது ஏறத்தாழ 1886 முதல் 1905 வரையான காலப் பகுதியில், அதாவது கடைசி உணர்வுப்பதிவுவாதக் கண்காட்சிக்கும், போவியத்தின் தொடக்கத்துக்கும் இடைப்பட்ட காலப்பகுதியில் உருவானது. பின்-உணர்வுப்பதிவுவாதம், ஒளியையும், நிறத்தையும் இயற்கையில் இருப்பதுபோலக் காட்டவேண்டும் என்னும் உணர்வுப்பதிவுவாதிகளின் அக்கறைக்கு எதிரான தாக்கமாகவே உருவானது.

பிரித்தானிய ஓவியரும், ஓவியத் திறனாய்வாளருமான ரோசர் ஃபிரை (Roger Fry) என்பவர் இச்சொல்லுக்கு இணையான ஆங்கிலச் சொல்லை ("Post-Impressionism") பிரெஞ்சு ஓவியத்தின் வளர்ச்சியை விவரிக்கும்போது முதன்முதலில் பயன்படுத்தினார். 1910 ஆம் ஆண்டில் மனேயும் பின்-உணவுப்பதிவுவாதிகளும் என்னும் கண்காட்சியொன்றை ஒழுங்கு செய்தபோதே அவர் இப்பெயரைப் பயன்படுத்தினார். உணர்வுப்பதிவியத்தின் கட்டுப்பாடுகளை ஏற்றுக்கொள்ளாத அதேவேளை அதை பின்-உணர்வுப்பதிவியத்தினர் மேலும் விரிவாக்கினர். கடுமையான நிறங்களைத் தொடர்ந்தும் பயன்படுத்திய அவர்கள், ஓவியங்களில் தடிப்பான நிறப்பூச்சைப் பயன்படுத்தியதுடன், உலகில் காண்பவற்றையே ஓவியங்களுக்கான விடயங்களாக எடுத்துக்கொண்டனர். ஆனாலும், வெளிப்பாட்டுத் தாக்கங்களை ஏற்படுத்துவதற்காக வடிவங்களை திரிபுபடுத்தவும், இயற்கைக்கு மாறானதும் மேலெழுந்தவாரியானதுமான நிறங்களைப் பயன்படுத்துவதற்காகவும், வடிவவியல் வடிவங்களுக்கு முக்கியத்துவம் கொடுக்கும் போக்கும் காணப்பட்டது.

மேற்கோள்கள்

கலை இயக்கங்கள்
ஓவியப்பாணிகள்
அருணந்தி சிவாசாரியார்

அருணந்தி சிவாசாரியார்  (கி.பி. 1180-1275) மெய்கண்ட சந்தானத்தில் இரண்டாம் குரவறாக வந்தவர் . சைவர்களால், சந்தான குரவர்களுள் ஒருவராக, மெய்கண்ட தேவருக்கு அடுத்த நிலையில் வைத்து மதிக்கப்படுகிறார். சந்தான குரவர்களில் ஒருவர். சிவஞான சித்தியார், இருபா இருபது ஆகிய நூல்களை இயற்றியவர். சைவ சித்தாந்த நூல்களுள் தலையாயதாகக் கருதப்படும் சிவஞான போதத்தை இயற்றியவரான மெய்கண்ட தேவரை இவர் ஆசிரியராகக் கொண்டார்.

இவர் தமிழ் நாட்டில் திருத்துறையூர் என்னும் ஊரில் ஆதிசைவர் குடும்பத்தில் பிறந்தவர். இவர் இளம் வயதிலே இலக்கண, இலக்கிய நூல்கள் பலவற்றையும் கற்றுத் தேர்ந்ததுடன், சைவ சித்தாந்தக் கோட்பாடுகளில் சிறந்த அறிவு கொண்டவராகவும் தான் அறிந்ததை மற்றவர்களுக்கு உணர்த்தும் திறமை பெற்றவராகவும் இருந்தார்.

மெய்கண்டாரைக் குருவாகக் கொள்ளல்
பல மாணவர்களுக்குக் கல்வி கற்பித்து வந்த இவர், தன்னுடைய மாணவர்களிற் பலர் திருவெண்ணெய் நல்லூரைச் சேர்ந்த மெய்கண்ட தேவர் என்பவரிடம் பாடங் கேட்கச் சென்று விட்டதை அறிந்தார். தனது அறிவில் இறுமாப்புக் கொண்டிருந்த அருணந்தியார், மெய்கண்ட தேவரின் சிறப்புத் தான் என்ன என்பதை அறிய விரும்பித் தனது மாணாக்கர்களையும் அழைத்துக்கொண்டு திருவெண்ணெய் நல்லுருக்குச் சென்றார். மெய்கண்ட தேவர், அருணந்தி சிவாச்சாரியாரிலும் வயதில் இளையவர். எனினும், அருணந்தியார் வந்ததைக் கண்டும் காணாதவர்போல இருந்து, மாணவர்களுக்கு ஆணவ மலத்தைப்பற்றிப் பாடம் நடத்திக் கொண்டிருந்தார். சினம் கொண்டு அங்கும் இங்குமாக நடந்து கொண்டிருந்த அருணந்தியார், இடையே குறுக்கிட்டு, ஆணவம் என்றால் என்ன என்று கேட்டார். அருணந்தியாரின் மனநிலையை உணர்ந்துகொண்ட மெய்கண்டார், அவரை நோக்கி, "நீர் நிற்கும் நிலைதான் அது" எனக் கூற, அருணந்தியார் தனது தவறை உணர்ந்து, மெய்கண்ட தேவரைத் தனது குருவாக ஏற்றுக்கொண்டார்.

நூல்கள்
மெய்கண்டாரின் தலைமை மாணவனாகத் திகழ்ந்த இவர், அவரால் இயற்றப்பட்ட தலை சிறந்த சைவ சித்தாந்த நூலான சிவஞான போதத்தைத் தழுவி, சிவஞான சித்தியார் என்னும் நூலை இயற்றினார். இந் நூலின் சிறப்புக்கு, சிவத்தின் மேல் தெய்வமில்லை சிவஞான சித்திக்கு மேல் சாத்திரம் இல்லை என்று வழங்கும் பழமொழியே சான்றாகும். சிவஞான சித்தியார் தவிர, மெய்கண்ட சாத்திரங்களுள் அடங்கும் இன்னொரு நூலான இருபா இருபஃது என்னும் நூலும் இவர் இயற்றியதே.

சந்தான குரவர்களில் மூன்றாமவரான மறைஞானசம்பந்தர் இவர் மாணாக்கர் ஆவார்.

காலம்
இவர் வாழ்ந்த காலம் பற்றித் தெளிவு இல்லை. து. அ. கோபிநாதராயர் என்பவர் கல்வெட்டு ஒன்றை ஆதாரமாகக் கொண்டு, இவருடைய குருவான மெய்கண்ட தேவர் கி.பி. 1232 ஆம் ஆண்டின் வாழ்ந்து கொண்டிருந்தவர் என்ற கருத்தை முன்வைத்தார். எனினும், குறித்த கல்வெட்டிலே கூறப்பட்டுள்ளவர் சந்தான குரவரான மெய்கண்ட தேவர் தானா என்பதில் ஐயப்பாடு உள்ளது.

உசாத்துணைகள்
 பூலோகசிங்கம், பொ., அ. சதாசிவம்பிள்ளையின் பாவலர் சரித்திர தீபகம், கொழும்புத் தமிழ்ச் சங்கம், கொழும்பு, 1975.

அடிக்குறிப்பு

சந்தான குரவர்கள்
நூலாசிரியர்கள்
புறச்சந்தான குரவர்கள்
1180 பிறப்புகள்
1275 இறப்புகள்
சீனாதானா 001

சீனாதானா 001 என்பது 2007ல் வெளியான தமிழ், நகைச்சுவைத் திரைப்படம் ஆகும். இத்திரைப்படத்தின் முக்கிய காதாப்பாதிரங்களாக பிரசன்னா மற்றும் சீலா ஆகியோர் நடித்துள்ளனர். இது 2003ல் வெளியான சி. ஐ. டி. மூஸா எனும் நகைச்சுவை மலையாளப் படத்தின் மறுதயாரிப்பு ஆகும்.

மேற்கோள்கள்

2007 தமிழ்த் திரைப்படங்கள்
இந்தியத் தமிழ்த் திரைப்படங்கள்
லிவிங்ஸ்டன் நடித்த திரைப்படங்கள்
தேவா இசையமைத்த திரைப்படங்கள்
வடிவேலு நடித்த திரைப்படங்கள்
டெல்லி கணேஷ் நடித்த திரைப்படங்கள்
குஷ் இராச்சியம்

குஷ் இராச்சியம் இன்றைய சூடான் குடியரசில், நீல நைல், வெள்ளை நைல், அத்பாரா ஆறு என்பவற்றின் சங்கமப் பகுதியில் இருந்த பண்டைக்கால வடகிழக்கு ஆப்பிரிக்காவின் இராச்சியம் ஆகும். வெண்கலக் காலத்தின் வீழ்ச்சியையும், புதிய எகிப்து இராச்சியத்தின் சிதைவைத் தொடர்ந்து உருவான இந்த இராச்சியம் தொடக்கத்தில் நப்பாத்தாவை மையமாகக்கொண்டு அமைந்திருந்தது. கிமு 5-ஆம் நூற்றாண்டில் அரசர் கசுத்தா பண்டைய எகிப்தைக் கைப்பற்றிய பின், குஷ் வம்ச அரசர்கள், எகிப்தின் 25 ஆவது வம்சத்தின் பார்வோன்களாக கிமு 656 வரை ஒரு நூற்றாண்டுகள் ஆண்டனர். எகிப்தின் 26-ஆம் வம்ச மன்னர்  முதலாம் சாம்திக், எகிப்தை ஆண்ட குஷ் இராச்சிய மன்னர்களை விரட்டியடித்தார். 

செந்நெறிக் காலத்தில் குஷ் இராச்சியத்தின் தலைநகரமாக மேரோ இருந்தது. தொடக்ககால கிரேக்கப் புவியியலில் மேரோ சார்ந்த இராச்சியம் எத்தியோப்பியா என அறியப்பட்டது. மேரோவைத் தலைநகரமாகக் கொண்ட குஷ் இராச்சியம் கிபி 4 ஆம் நூற்றாண்டு வரை நீடித்திருந்தது. இதன் பின்னர் உட்குழப்பங்களினால் பலமிழந்து சிதைந்துவிட்டது.

கிபி முதலாம் நூற்றாண்டளவில் குஷ் இராச்சியத்தின் தலைநகரம் பேசா வம்சத்தினரால் கைப்பற்றப்பட்டது இவர்கள் பேரரசை மீள்வித்தனர். பின்னர், குஷ் இராச்சியத் தலைநகரம் அக்சும் இராச்சியத்தினால் கைப்பற்றப்பட்டு எரித்துத் தரைமட்டம் ஆக்கப்பட்டது.

பண்டைய எகிப்தும், குஷ் இராச்சியமும்
புதிய எகிப்து இராச்சியத்தினருக்குப் பின்னர் எகிப்தின் மூன்றாம் இடைநிலைக் காலத்தின் முடிவில் பண்டைய எகிப்தை ஆண்ட இறுதி வம்சம் ஆகும். எகிப்தியர் அல்லாத இவ்வம்சத்தினர் மேல் எகிப்தின் (தெற்கு எகிப்து) நபதா நகரத்தை தலைநகராகக்  பண்டைய எகிப்தை கிமு 744 முதல் கிமு 656 முடிய 88 ஆண்டுகள் ஆண்டனர்.  இவ்வம்சத்தை நிறுவிய மன்னர் பியே ஆவார். இவ்வம்சத்தின் இறுதி பார்வோன் தந்தமானி ஆவார்.

புது எகிப்திய இராச்சியத்திற்குப் பின்னர் இவ்வம்சத்தினர் மட்டும் தங்களது குஷ் இராச்சியத்துடன், மேல் எகிப்து மற்றும் கீழ் எகிப்து பகுதிகளை இணைத்து ஆண்டனர்.இவ்வம்சத்தினர் எகிப்திய பண்பாட்டை ஏற்றுக்கொண்டாலும், தங்களது குஷ் இராச்சியத்தின் பண்பாட்டையும் எகிப்தில் கலந்தனர். இவ்வம்சத்தினர்  நூபியா எனப்படும் தற்கால சூடான் பகுதிகளில், பண்டைய எகிப்தியரைப் போன்றே தங்களுக்கான கல்லறைப் பிரமிடுகளை கட்டிக்கொண்டனர்.

கிமு 656-இல் பண்டைய அண்மை கிழக்கின் புது அசிரியப் பேரரசின் பகுதிகளை கைப்பற்ற 25-வது வம்சத்தவர்கள முயன்ற போது, புது அசிரிய இராச்சியத்தின் பேரரசர் அசூர்பனிபால், இவ்வம்சத்தின் படையினரை விர்ட்டியடித்ததுடன், இவ்வம்சத்தினர் ஆண்ட குஷ் இராச்சியம், மேல் எகிப்து மற்றும் கீழ் எகிப்து பகுதிகளை கைப்பற்றினார்.

எகிப்தை ஆண்ட குஷ் இராச்சியத்தின் 25-வது வம்சத்தின் பார்வோன்கள்

இதனையும் காண்க
 அக்சும் பேரரசு
 பண்டு

மேற்கோள்கள்

சூடானின் வரலாறு
ஆபிரிக்க வரலாறு
ஆபிரிக்காவின் முன்னாள் நாடுகள்
எகிப்தின் வரலாறு
பண்டைய எகிப்திய இராச்சியங்கள்
பொட்டாசியம் ஆக்சைடு

பொட்டாசியம் ஆக்சைடு (Potassium oxide ), என்பது K2O. என்ற மூலக்கூற்று வாய்ப்பாடு கொண்ட வேதிச் சேர்மம் ஆகும். பொட்டாசியம் மற்றும் ஆக்சிசன் இணைந்து உருவாகும் பொட்டாசியத்தின் எளிய ஆக்சைடான இது வெளிரிய மஞ்சள் நிறத் திண்மமாகக் காணப்படுகிறது. அரிதாக கிடைக்கக்கூடிய இந்த அயனச் சேர்மம் அதிக வினைத்திறனுடன் காணப்படுகிறது. உரங்கள் மற்றும் சிமெண்ட் போன்ற சில வர்த்தகப் பொருட்களின் இயைபு சதவீதம் K2O சேர்மத்திற்கு சமமாக இருக்க வேண்டுமென்று அனுமானித்து மதிப்பிடுகிறார்கள்.

உற்பத்தி 
பொட்டாசியம் மற்றும் ஆக்சிசன் இணையும் வினையில் பொட்டாசியம் ஆக்சைடு உருவாகிறது. தவிர பொட்டாசியத்துடன் அதன் பெராக்சைடைச் சேர்த்து வினைப்படுத்தினாலும் இதைத் தயாரிக்கலாம்.:
 K2O2 + 2 K → 2 K2O
பொட்டாசியம் நைட்ரேட்டுடன் தனிமப் பொட்டாசியத்தைச் சேர்த்து பொட்டாசியம் ஆக்சைடு தயாரிப்பது வசதியானதும் மற்றுமொரு மாற்று முறையாகவும் கருதப்படுகிறது, 
2 KNO3 + 10 K → 6 K2O + N2
 பொட்டாசியம் ஐதராக்சைடை மேலும் நீர்நீக்கம் செய்து ஆக்சைடை பெற முடியாது. ஆனால், இது உருக்கிய உலோகத்துடன் வினைபுரிந்து ஐதரசனை வெளியேற்றி பொட்டாசியம் ஆக்சைடைக் கொடுக்கிறது.

பண்புகள் மற்றும் வினைகள் 
புளோரைட்டுக்கு எதிரான கட்டமைப்பில் பொட்டாசியம் ஆக்சைடு படிகமாகிறது. இந்நோக்குருவில் எதிர்மின் மற்றும் நேர்மின் அயனிகளின் அமைப்பு கால்சியம் புளோரைடில் அமைந்திருக்கும் அமைவிடத்திற்கு நேரெதிராக உள்ளன. படிகத்தில், பொட்டாசியம் அயனிகள் நான்கு ஆக்சைடு அயனிகளுடன் ஒருங்கிணைவும், ஆக்சைடு அயனிகள் எட்டு பொட்டாசியம் அயனிகளுடன் ஒருங்கிணைவும் கொண்டுள்ளன . பொட்டாசியம் ஆக்சைடு ஒரு கார ஆக்சைடு என்பதால் நீருடன் தீவிரமாக வினைபுரிந்து கடுங்கார பொட்டாசியம் ஐதராக்சைடைத் தருகிறது. நீர் ஈர்க்கும் தன்மையுடன்  விளங்குவதால் இச்சேர்மம் வளிமண்டலத்தில் உள்ள நீரை உறிஞ்சி தீவிரமான வினைகளைத் தொடங்கி வைக்கிறது.

தொழிற்சாலைகளில் K2O 
பொட்டாசியம் ஆக்சைடின் மூலக்கூற்று வாய்ப்பாடான K2O பல்வேறு தொழிற்சாலை பயன்பாட்டு மொழியில் எளிமையாக K என்ற பயன்பாட்டிடுடன் காணப்படுகிறது.  உரத்தொழிலில் N-P-K உரங்கள் என்றும், சிமெண்ட் மற்றும் கண்ணாடி உருவாக்கும் வாய்ப்பாடுகளிலும் இவ்வாறே பயன்படுத்தப்படுகிறது. பொட்டாசியம் ஆக்சைடின் சரியான மூலக்கூற்று வாய்ப்பாடு K2O என்றாலும் மேற்கண்ட பொருட்கள் தயாரிப்பில் இது நேரடியாகப் பயன்படுவதில்லை. பொதுவாக பொட்டாசியம் கார்பனேட்டாகவோ அல்லது வேறு பொட்டாசியம் சேர்மங்களாகவோதான் பயன்படுகிறது. உதாரணமாக, பொட்டாசியம் ஆக்சைடின் எடையில் 83 சதவீதம் பொட்டாசியம் இடம்பெற்றுள்ளது. ஆனால், பொட்டாசியம் குளோரைடில் 52 சதவீதம் பொட்டாசியம் மட்டுமே உள்ளது, பொட்டாசியம் குளோரைடால், பொட்டாசியம் ஆக்சைடு வழங்கும் பொட்டாசியத்தின் அளாவைவிடக் குறைவாகவே வழங்க முடிகிறது. இதன்படி ஒரு உரத்தின் எடையில் 30% பொட்டாசியம் குளோரைடு இருப்பதாகக் கொண்டால் பொட்டாசியம் ஆக்சைடு அடிப்படையில் அதன் பொட்டாசியத்தின் அளவு 18.8% மட்டுமே என்பது இதன் பொருளாகும்.

மேற்கோள்கள் 

ஆக்சைடுகள்
பொட்டாசியம் சேர்மங்கள்
நீர் ஈர்க்கும் பொருட்கள்
புளோரைட்டு படிகக் கட்டமைப்பு
பொட்டாசியம் ஓசுமேட்டு

பொட்டாசியம் ஓசுமேட்டு (Potassium osmate) என்பது K2[OsO2(OH)4]. என்ற மூலக்கூற்று வாய்ப்பாடு கொண்ட கனிம வேதியல் சேர்மம் ஆகும். கருஞ்சிவப்பு நிறத்தில் எதிர்காந்தப் பண்புடன் காணப்படும் , ஒலிஃபின்களின் ஒழுங்கற்ற இரு ஐதராக்சிலேற்றம் வினைக்கு இவ்வுப்பு வினையூக்கியாகச் செயல்படுவதால் வேதியியலில் முக்கியத்துவம் பெற்று கவனத்தைக் கவர்கிறது.

தொடர்புடைய d2 அணைவுகளில் , ஆக்சோ ஈனிகள் மாறுபக்க (trans) அமைப்பில் உள்ளன. Os=O மற்றும் Os-OH இடைவெளிகள் முறையே 1.75(2) மற்றும் 1.99(2) Å ஆகும். 18 எலக்ட்ரான் விதிக்கு இணங்கியுள்ள உலோக ஆக்சோ அணைவுச் சேர்மத்திற்கு இச்சேர்மம் ஒர் அரிய உதாரணம் ஆகும். 1844 ஆம் ஆண்டில் எட்மண்ட் பிரெமி என்பவரால் முதன்முதலில் பொட்டாசியம் ஓசுமேட்டு கண்டறியப்பட்டது.

மேற்கோள்கள் 

ஓசுமியம் சேர்மங்கள்
ஆக்சைடுகள்
பொட்டாசியம் சேர்மங்கள்
பிளாட்டோனியக் கல்விக்கழகம்

பிளாட்டோனியக் கல்விக்கழகம் (Platonic Academy, பண்டைய கிரேக்கம்: Ἀκαδημία) பிளாட்டோவால் கிமு 387இல் ஏதென்சில் நிறுவப்பட்டது. தன்னுடைய தனி மெய்யியல் பள்ளியாகிய லைசியம் (Lyceum) கல்வி நிறுவனத்தை அமைப்பதற்கு முன்பு இங்கு  அரிசுட்டாட்டில் இருபது ஆண்டுகள் (கி.மு 367 –கி.மு 347) கல்வி கற்றுள்ளார். இது எலனியக் காலம் (Hellenistic period) முழுவதும் ஐயுறவுவாதப் பள்ளியாக, கி.மு 83இல் இலாரிசாவின் பிலோ இறக்கும்வரை தொடர்ந்தது.  உரோமக் காலகட்டத்தில் ஏதென்சில் பிளாட்டோவின் மெய்யியல் தொடர்ந்து கற்பிக்கப்பட்டாலும் கி.பி 410க்குப் பிறகே மீண்டும் அது புதுப்பிளாட்டோனிய மையமாகப் புதுப்பிக்கப்பட்டு. இறுதியாக இது முதலாம் ஜசுட்டினியனால் கி.பி 529இல் மூடப்படும்வரை தொடர்ந்தது.

இடம்

கல்விக்கழகம் ஒரு பள்ளியாகும் முன்பே சிமோன் அவ்விடம் சுற்றி மதிற்சுவரை எழுப்பினார். அதனுள்ளே அறிவுத் தெய்வமான அதீனாவுக்குப் படைக்கப்பட்ட வழிபாட்டுமரமாக ஆலிவ் மரம், பண்டைய ஏதென்சு நகரின் மதிற்சுவருக்கு வெளியே. அமைந்திருந்தது. இந்த இடத்தின் தொல்மரபுப் பெயர் எக்காடெமியா (Hekademia, Ἑκαδήμεια). இது செவ்வியற் காலத்தில் கல்விக்கழகமாகப் படிமலர்ந்தது. இது கிமு 6ஆம் நூற்றாண்டளவில் அதீனிய வீரன், அதாவது தொன்ம வீரனான அகாதெமொசுடன் தொடர்புபடுத்தி விளக்கப்பட்டது.

மேலும் காண்க
எலனிய மெய்யியல்

குறிப்புகள்

மேற்கோள்கள்
 H. Cherniss, The Riddle of the Early Academy, CUP (1945).
 R. E. Wycherley, Peripatos: The Athenian Philosophical Scene. Greece & Rome, parts I (1961) and II (1962).
 J. Glucker, Antiochus and the Late Academy Göttingen: Vandenhoeck & Ruprecht (1978).
 R. M. Dancy Two Studies in the Early Academy SUNY (1991).
 J. Dillon, The Heirs of Plato. A Study of the Old Academy (347–274 BC) OUP (2003).

வெளி இணைப்புகள்

 The Academy, entry in the Internet Encyclopedia of Philosophy

கிமு 380கள்
கல்வி நிறுவனங்கள்
பண்டைய கிரேக்கம்
முனி (திரைப்படம்)

முனி () என்பது 2007ல் வெளியான தமிழ், நகைச்சுவை, திகில் திரைப்படம் ஆகும். இதனை ராகவா லாரன்ஸ் எழுதி இயக்கியுள்ளார். இவரே இப்படத்தின் முக்கிய கதாப்பாத்திரமாகவும் நடித்துள்ளார். இத்திரைப்படத்தில் வேதிகா குமார், ராஜ்கிரண் ஆகியோரும் நடித்துள்ளனர். முனி திரைப்படத்திற்கு பரத்வாஜ் இசையமைத்துள்ளார். இது 9 மார்ச்சு 2007 அன்று வெளியானது. இத்திரைப்படம் அதே பெயரில் தெலுங்கு மொழியில் டப்பிங் முறையில் வெளியிடப்பட்டு பெரும் வரவேற்பை பெற்றது. பின்பு இந்தி மொழியில் ப்ரடிஷோத் எக் ரியல் ரிவெஞ் ("Pratisodh-Ek Real Revenge") என்ற பெயரிலும் வெளியிடப்பட்டது. 2011ல், இதன் தொடரான காஞ்சனா திரைப்படம் வெளியானது. இதற்கு அடுத்து 2014ல் முனி 3: கங்கா எனும் திரைப்படமும் வெளியானது. இது முனி திரைப்படத்தொடரின் முதலாவது திரைப்படம் ஆகும்.

மேற்கோள்கள் 

2007 தமிழ்த் திரைப்படங்கள்
இந்தியத் தமிழ்த் திரைப்படங்கள்
முனி திரைப்படங்கள்
நகைச்சுவைத் தமிழ்த் திரைப்படங்கள்
தமிழ் திகிற் திரைப்படங்கள்
பழிவாங்குதல் குறித்தான தமிழ் திரைப்படங்கள்
பரத்வாஜ் இசையமைத்த தமிழ்த் திரைப்படங்கள்
ராகவா லாரன்ஸ் இயக்கிய திரைப்படங்கள்
ராகவா லாரன்ஸ் நடித்த திரைப்படங்கள்
இந்திய புவிசார் குறியீடு

ஒரு குறிப்பிட்ட புவிசார்ந்த இடத்தையோ அல்லது தோற்றத்தையோ ( எ.கா. நகரம், வட்டாரம், நாடு ) குறிக்கும்படி ஒரு பொருளின் மீது பயன்படுத்தப்படும் பெயர் அல்லது சின்னம் புவிசார் குறியீடு (Geographical indication) எனப்படும். இந்த குறியீடு, அந்த பொருள் புவிசார்ந்து பெறும் தரத்தையோ, நன்மதிப்பையோ சாற்றும் சான்றாக விளங்கும். இவ்வாறு புவிசார் குறியீடு பெற்றிருக்கும் பொருளை சம்பந்தப்பட்ட ஊரைத் தவிர மற்ற இடங்களில் தயாரித்து சந்தைப்படுத்த முயல்வோர் மீது குற்றவியல் நடவடிக்கை எடுக்க முடியும்.

உலக வணிக அமைப்பின் (WTO) உறுப்புநாடான இந்தியாவில்  புவிசார் குறியீடுகள் சட்டம் (பதிவு மற்றும் பாதுகாப்புச் சட்டம்) ஆண்டு, 1999  நிறைவேற்றப்பட்டு செப்டம்பர் 2003 இல் நடைமுறைக்கு வந்தது. இந்தியாவில் பொருட்கள் தொடர்பான புவிசார் குறியீடுகள் பதிவு மற்றும் பாதுகாப்புக்கு இந்த சட்டம் வழி வகுக்கிறது.

இந்தியாவின் புவிசார் பொருட்கள் 
இந்திய மாநிலங்கள் ஒவ்வொன்றிலும் அதன் நிலப் பகுதிக்கேற்ப தனித்தனி பண்புகள், அடையாளங்கள் கொண்ட புவிசார் குறியீடு பெற்ற பொருட்கள் உற்பத்தி செய்யப்படுகின்றன. பகுதிசார் பொருள்களின் விளைச்சல், அப்பகுதி மக்களின் தொழில்கள் மூலம் அப்பகுதி இந்தியா மட்டுமல்ல சர்வதேச அளவில் பிரபலமாகத் திகழ்கின்றன. 195 இந்தியப் பொருட்களுக்கு இதுவரை புவிசார் குறியீடு வழங்கப்பட்டுள்ளது. இதில் விவசாயம் மற்றும் உணவு சார்ந்த பொருட்கள் 57 ஆகும்.

புவிசார்குறியீடு பெற்ற தமிழக பொருட்கள் 
தமிழ்நாட்டில் காஞ்சிபுரம் பட்டுச் சேலை, தஞ்சாவூர் கலைத்தட்டு, திருப்பதி லட்டு, மதுரை மல்லிகைப் பூ, மதுரை சுங்குடி சேலை, மஞ்சள் மாவட்டம் என்று அழைக்கப்படும். சேலம் மாம்பழம்,சேலம் மாவட்டம் தம்மம்பட்டி மரச்சிற்பம் தஞ்சாவூர் ஓவியப் பாணி, தஞ்சாவூர் பாணி ஓவியங்கள், பத்தமடை பாய் ஆகியவை மற்றும் பல பொருட்கள் புவிசார் குறியீடு பெற்றுள்ளன.

அவை கீழே பட்டியலிடப்பட்டுள்ளன. (இப்பட்டியல் முழுமையானதல்ல. விடுபட்ட புவிசார் குறியீடு பொருட்களை பட்டியலில் இணைத்து பட்டியலை மேம்படுத்தலாம்)

வெளி இணைப்புகள் 
 சித்த மருத்துவம் கன்னியாகுமரி மாவட்டம்
 STATE WISE REGISTRATION DETAILS OF G.I APPLICATIONS 15th September, 2003 – Till Date
 Frequently Asked Questions: Geographical Indications

உசாத்துணைகள்

வெளி இணைப்புகள்

அறிவுசார் சொத்துரிமை
இந்திய புவிசார் குறியீடுகள்
புலி வருது (திரைப்படம்)

புலி வருது (English:Puli Varudhu(Tiger is coming)) என்பது 2007ல் வெளிவந்த காதல், குடும்பத் தமிழ்த் திரைப்படம் ஆகும். இத்திரைப்படத்தை ஜி. வி. குமார் இயக்கியுள்ளார். இதில் கீதன் ரமேஷ் மற்றும் மல்லிகா கப்பூர் முக்கிய கதாப்பாதிரங்களாக நடித்துள்ளனர். மற்றும் லிவிங்ஸ்டன், கருணாஸ், சரண்யா ஆகியோரும் நடித்துள்ளனர். இத்திரைப்படம் 21 டிசம்பர் 2007 அன்று வெளியானது.

மேற்கோள்கள் 

2007 தமிழ்த் திரைப்படங்கள்
இந்தியத் தமிழ்த் திரைப்படங்கள்
சிறீகாந்து தேவா இசையமைத்த திரைப்படங்கள்
சரண்யா பொன்வண்ணன் நடித்த திரைப்படங்கள்
பித்தூர்

பித்தூர் (Bithoor  or  Bithur), இந்தியாவின் உத்தரப் பிரதேசம்  மாநிலத்தின், கான்பூர் நகரத்திலிருந்து 23.4 கி. மீ., தொலைவில் கங்கை ஆற்றின் கரையில் அமைந்துள்ள சிறு நகரமாகும். இவ்விடம் இந்துக்களின் புனித இடமாக கருதப்படுகிறது. பித்தூர் இலவன் மற்றும் குசன் ஆகியவர்களின் பிறப்பிடமாகும். இவ்விடத்தில் வான்மீகி முனிவரின் ஆசிரமம் அமைந்துள்ளது.

வரலாறு
இந்திய விடுதலை இயக்கத்திற்கு குறிப்பாக 1857 இந்திய சிப்பாய் கிளர்ச்சிக்கு அதிக தொடர்புடையது பித்தூர். பிரித்தானிய கம்பெனி ஆட்சியின் போது மராத்திய மன்னர் பேஷ்வா பாஜி ராவ்  பித்தூருக்கு துரத்தப்பட்டார். பாஜி ராவின் தத்து மகன் நானா சாகிப் பித்தூர் நகரத்தை மராத்திய அரசின் தலைநகராக அமைத்தார். 19 சூலை 1857இல் கிழக்கிந்திய இராணுவம் பித்தூர் நகரத்தை கைப்பற்றியது.

மக்கள்
2001ஆம் மக்கட்தொகை கணக்கெடுப்பின்படி, பித்தூரின் மக்கட்தொகை 9647 ஆகும். அதில் ஆண்கள் 55%, பெண்கள் 45% கொண்டுள்ளனர். எழுத்தறிவு விகிதம் 62% ஆகும்.

மேற்கோள்கள்

வெளி இணைப்புகள்

இராமாயண நிகழிடங்கள்
கான்பூர் மாவட்டம்
உத்தரப் பிரதேச மாநிலத்திலுள்ள ஊர்களும் நகரங்களும்
நையோபியம் ஈராக்சைடு

நையோபியம் ஈராக்சைடு ( Niobium dioxide) என்பது NbO2 என்ற மூலக்கூற்று வாய்ப்பாடு கொண்ட ஒரு கனிம வேதியியல்  சேர்மமாகும். நீலக்கருப்பில் திண்மமாகக் காணப்படும் இச்சேர்மத்தில் NbO1.94-NbO2.09 என்ற  அளவுகளில் விகிதவியல் அல்லாத ஓர் இயைபுச் சேர்க்கையில் தனிமங்கள் இணைந்துள்ளன. Nb2O5 உடன் ஐதரசன் வாயுவைச் சேர்த்து 800 முதல் 1350 °செ வெப்பநிலையில் வினைபுரிந்து  நையோபியம் ஈராக்சைடு உருவாகிறது. Nb2O5 உடன் நையோபியம் தூளைச் சேர்த்து 1100°செ வெப்பநிலையில் வினைபுரியச் செய்து தயாரிப்பது ஒரு மாற்று வழிமுறையாகும். 

அறை வெப்பநிலை மற்றும் உயர் வெப்பநிலைகளில் , நையோபியம் ஈராக்சைடானது குறுகிய Nb-Nb இடைவெளியுள்ள Nb-Nb பிணைப்புகளாலான நாற்கோண, உரூத்தைல் அமைப்புடன் காணப்படுகிறது.  குறுகிய Nb-Nb இடைவெளியுள்ள Nb-Nb பிணைப்புகளாலான உரூத்தைல் அமைப்பில் ஒன்றும்  சிர்க்கோனியம் ஆக்சைடு  கனிமம் பேடெலியைட்டு தொடர்பான அமைப்பில் ஒன்றுமாக  உயர் அழுத்த நிலைகளில்  இரண்டு வேறுபட்ட  அமைப்புகள் அறியப்படுகின்றன.

NbO2 தண்ணீரில் கரையாது. வலிமையான ஆக்சிசன் ஒடுக்கியாகச் செயல்பட்டு கார்பன் டை ஆக்சைடை கார்பனாகவும் , கந்தக டை ஆக்சசைடை  கந்தகமாகவும் குறைக்கிறது. நையோபியம் உலோகத்தை  தொழிற்சாலைகளில்  தயாரிக்கும் , செயல்முறையில் Nb2O5 சேர்மத்தை ஐதரசன் ஒடுக்கம் செய்யும் போது நையோபியம் ஈராக்சைடு ஓர் இடைநிலை விளைபொருளாக உருவாகிறது. தொடர்ந்து NbO2 மக்னீசியம் ஆவியுடன் வினைபுரிந்து  நையோபியம் உலோகம் உருவாகிறது.

மேற்கோள்கள் 

நையோபியம்(IV) சேர்மங்கள்
ஆக்சைடுகள்
விகிதவியலுக்கு ஒவ்வா சேர்மங்கள்
தசநாமி மரபு

தசநாமி மரபு (Dashanami Sampradaya)  (IAST  "Tradition of Ten Names")  என்பது இந்து சமய  ஒரே தண்டத்தை கொண்ட கைக்கொணட ஆதிசங்கரர் மரபு வழிவந்த சந்நியாசிகளின் மடங்களைக் குறிக்கும்.  தீர்த்தர், ஆசிரமம், வனம், ஆரண்யம், கிரி, பர்வதம், சகரம், புரி, பாரதி மற்றும் சரசுவதி எனும்   தசநாமி  (பத்து பெயர்கள்) கொண்ட சந்நியாசிகள் அத்வைத  வேதாந்தத்தைப் பின்பற்றுவர்கள் ஆவார். இவர்களை தசநாமி மரபினர் என்று அழைப்பர்.

கி. பி. எட்டாம் நூற்றாண்டில் ஆதிசங்கரர்,  இந்தியாவில் திசைக்கு ஒன்றாக நான்கு திசைகளில் துவாரகை மடம், புரி கோவர்தன மடம், சிருங்கேரி சாரதா மடம் மற்றும் ஜோஷி மடம் நிறுவினார்.

துவாரகை மடாபதிகள் தீர்த்தர் மற்றும் ஆசிரமம் இரண்டு பெயர்களில் ஒன்றையும், புரி கோவர்தன மடாதிபதிகள் வனம் அல்லது ஆரண்யம் என இரண்டு பெயர்களில் ஒன்றையும், ஜோஷி மடாதிபதிகள் கிரி, பர்தவம், சகரம் என்ற மூன்று பெயர்களில் ஒன்றையும்,  சிருங்கேரி சாரதா மடம்திபதிகள் புரி, பாரதி அல்லது சரசுவதி என மூன்று பெயர்களில் ஒன்றை தங்கள் துறவப் பெயருடன் தாங்கியிருப்பர்.

மேற்கோள்கள்

வெளி இணைப்புகள்

அத்துவிதம்
இந்து சமய அமைப்புகள்
கேரள மாநிலச் சாலைப் போக்குவரத்துக் கழகம்

கேரள அரசின் கட்டுபாட்டில் உள்ள பேருந்து நிறுவனமான கேரள மாநில சாலை இடபெயர்ப்பு கழகம்(Kerala State Road Transport Corporation) இந்தியாவில் மாநில அரசின் கீழ் உள்ள மிக பழமையான இடப்பெயர்பு கழகமாகும்.

வரலாறு
திருவிதாங்கூர் தேச இடப்பெயர்ப்பு துறை என்ற பெயரில் திருவிதாங்கூர் அரசு இக்கழக நிறுவனத்தை தொடங்கியது. திருவிதாங்கூர் தேசத்தின் இடப்பெயர்ப்பு தேவையைப் பூர்த்தி செய்தல் என்பதே இது நிறுவப்பட்டதின் நோக்கம். லண்டன் பயணிகள் இடப்பெயர்ப்பு வாரியத்தின் உதவி இயக்கு கண்காணிப்பாளராக இருந்த இ.ஜி. சாள்ட்டர் 1937 செப்டம்பர் 20-ல் இடப்பெயர்ப்பு துறையின் கண்காணிப்பாளராக பதவி அமர்த்தப்பட்டார். திருவனந்தபுரம் - கன்னியாகுமரி, பாலக்காடு - கோயம்புத்தூர் முதலான முக்கிய பன்மாநில பாதைகள் தேசிய மயமாக்கப்பட்டதால் கழகம் வளர்ச்சியுற்றது. 
இங்கிலாந்தில் இருந்து இறக்குமதி செய்யப்பட்ட, கோமட் ஷாஸியில் பெர்கின்ஸ் டீசல் பொறி பொருத்திய 60 பேருந்துக்களாகும் முதல் பேருந்து கழகம். சாள்ட்டரின் மேற்பார்வையில் திருவிதாங்கூர் தேச இடப்பெயர்ப்புத் துறையின் ஊழியர்களே பேருந்து கட்டுமான பணிகளை செய்திருந்தார்கள். திருவனந்தபுரம்-கன்னியாகுமரி வழித்தடம் தேசியமயமாக்கப்பட்டதால் தனியார் இடப்பெயர்ப்பு நிறுவனங்களில் இருந்து பணி இழப்பு ஏற்பட வாய்ப்பு உள்ளவர்களுக்கு கழகத்தில் அன்று பணியமர்த்தலில் முன்னுரிமை வழங்கப்பட்டிருந்தது. அன்றைய முறை இன்றும் கழக ஊழியர்களை தேர்ந்தெடுப்பதில் பின்பற்றப் படுகிறது.
நூறு ஊழியர்களை ஆய்வாளராகவும் நடத்துநர்களாகவும் நியமித்துக் கொண்டு இடபெயர்ப்பு துறை ஆரம்பிக்கப்பட்டது.
தேச தன்னுந்தி சேவை(State Motor Service) மன்னர் சித்திரைத்திருநாள் 1938, பிப்ரவரி 20-ல் தொடங்கிவைத்தார். திருவிதாங்கூர் திவானாக இருந்த சி.பி.ராமசுவாமி ஐயரின் எண்ணமாகும் அரசு சார்பில் பேருந்து சேவை. மன்னரும் மன்னர் குடும்பத்தினரும் ஆவர் துடக்க பயணத்தில் பயணிகள். சாள்ட்டர் அவர்கள் தான் முதல் பயணத்தின் ஓட்டுநர். இந்த பேருந்தும் மற்றுள்ள 33 பேருந்துக்களும் கவடியார் நகரத்தில் அணிவகுத்து சென்றது அன்று அணைவரையும் கவர்ந்திருந்தது.

பணிமனைகள் மற்றும் பட்டறைகள்

பட்டறைகள்

படத்தொகுப்பு

மேற்கோள்கள்

1938 நிறுவனங்கள்
நானா சாகிப்

நானா சாகிப் (Nana Sahib)  (பிறப்பு: 19 மே 1824 – கானாமல் போது 1857),  பிரிட்டன் கம்பேனி ஆட்சிக்கு எதிராக நடந்த  1857 இந்திய சிப்பாய் கிளர்ச்சிக்கு தலைமை தாங்கியவர்களில் முக்கியமானவர். பித்தூரை தலைமயிடமாகக் கொண்டு மராத்திய அரசை நடத்தியவர். நானா சாகிப், மராத்திய பேரரசின் பேஷ்வா இரண்டாம் பாஜிராவின் தத்துப் பிள்ளையாவர். 1857 சிப்பாய்க் கிளர்சிக்குப் பின் பிரித்தானிய இராணுவத்தின் பிடியிலிருந்து தப்பிக்க தலைமறைவாகி விட்டார்.

இளமை வாழ்க்கை
நாராயணன் பட் - கங்கா பாய் இணையருக்கு பித்தூரில் 19 மே 1824இல் பிறந்த நானா சாகிப்பின் இயற்பெயர் நானா கோவிந்த் தோந்து பந்த் ஆகும்

மூன்றாம் ஆங்கிலேய மராட்டியப் போரில், கிழக்கிந்திய கம்பெனி ஆட்சியிடம்,  பேஷ்வா இரண்டாம் பாஜி ராவ் தலைமையிலான மராத்தியப் பேரரசு தோற்றது. பாஜி ராவை பிரித்தானிய கம்பெனி ஆட்சி, கான்பூர் அருகே உள்ள பித்தூரில் கட்டாயமாக தங்க வைக்கப்பட்டு ஓய்வூதியம் வழங்கியது.

நானா சாகிப்பின் பெற்றோர்கள் உட்பட ஆயிரக்கணக்கான மராத்தியர்கள் பித்தூருக்கு புலம் பெயர்ந்தனர். பித்தூரின் இரண்டாம் பாஜி ராவ் பேஷ்வா, 1827ஆம் ஆண்டில் நானா சாகிப்பை தத்து எடுத்து வளர்த்தார். நானா சாகிப் சிறு வயதில் ராணி இலட்சுமி பாய், தாந்தியா தோப், அஷி முல்லா கான் ஆகியவர்களுடன் நெருங்கிப் பழகியவர்.

அவகாசியிலிக் கொள்கை
கிழக்கிந்தியா கம்பெனி அரசின் கவர்னர் ஜெனரல் டல்ஹௌசி கொண்டு வந்த  அவகாசியிலிக் கொள்கையின் படி, வாரிசு அற்ற இந்திய அரசுகளை பிரித்தானிய கம்பெனி ஆட்சி கையகப்படுத்தியது. அவகாசியிலிக் கொள்கையின்படி ஆட்சி இழந்த அரசுகள் சதாரா, ஜெய்பூர், சம்பல்பூர், பகத், நாக்பூர், ஜான்சி ஆகும். மேலும் சரியாக ஆட்சி செய்யாத அவத் அரசையும் கிழக்கிந்திய கம்பெனி ஆட்சி கையகப்படுத்தியதால், கம்பெனி ஆட்சிக்கு நான்கு மில்லியன் பவுண்டு ஸ்டெர்லிங் வருவாய் கிடைத்தது. 
பித்தூர் அரசர் இரண்டாம் பாஜி ராவின் மறைவிற்குப் பின், அவருக்கு ஆண்டு ஓய்வூதியமாக கிழக்கிந்திய கம்பெனி ஆட்சி ஆண்டிற்கு 80, 000 பவுண்டு ஸ்டெர்லிங்  வழங்கி வந்ததை நிறுத்தியது.

முதல் இந்திய விடுதலைப் போர்

6 சூன் 1857இல் நானாசாகிப் தலைமையிலான 15 ஆயிரம் சிப்பாய்கள் கொண்ட படைகள், கான்பூரில் இருந்த கிழக்கிந்திய இராணுவத்தின் ஒரு பெரும் படையை மூன்று வாரங்கள் முற்றுயிட்டது. படைக்கலன்களையும், செல்வத்தையும் கொள்ளையடித்து பின் தில்லியின் இரண்டாம் பகதூர் ஷா படைகளுடன் இணைந்து நின்று கிழக்கிந்திய இராணுவத்துடன் போரிட்டது.
போரில் பல ஆங்கிலேயே மக்கள் நானா சாகிப் படைகளால் கைது செய்யப்பட்டனர். ஆங்கிலேயே படைத்தலவன் வீலர், நானா சாகிப்பிடம் சரண் அடைந்தான். பிறகு ஆங்கிலேயே பொது மக்கள் விடுவிக்கப்பட்டனர். 27 சூன் 1857 அன்று வீலர் கான்பூரை விட்டு அலகாபாத்திற்கு அகன்றான்.

கான்பூரை கம்பெனி படையினர் மீட்டல்

16 சூலை 1857இல் கிழக்கிந்திய இராணுவத்தினர் பெரும் படையுடன் திரும்பி, நானா சாகிப் கைவசமிருந்த கான்பூரை மீட்டனர். பின்னர் பித்தூர் சென்று அங்கிருந்த வீடுகளை எரித்தும், செல்வங்களை கொள்ளை கொண்டும், மக்களையும் கொன்றனர்.

நானா சாகிப் தலைமறைவு 
கான்பூரை ஆங்கிலேயர்களிடம் இழந்த நானா சாகிப் தலைமறைவானார். நானா சாகிப்பின் படைத்தலைவர் தாந்தியா தோபே கான்பூரை முற்றுகையிட்டு வெற்றி பெற்றும், இரண்டாம் கான்பூர் போரில் ஆங்கிலேயர்களிடம் வீழ்ந்தார். நானா சாகிப் நேபாளத்தில் இருப்பதாக தகவல் கிடைத்தது.

மேற்கோள்கள்

இந்திய விடுதலைப் போராட்ட வீரர்கள்
இந்தியாவில் காணாமல் போனவர்கள்
மராத்தியர்கள்
1824 பிறப்புகள்
1859 இறப்புகள்
மராட்டியப் பேரரசு
பிண்டாரிகள்

பிண்டாரிகள் (Pindaris) என்பவர்கள் மொகலாயர் ஆட்சியின் போது இருந்த குதிரைப் படையினர்கள் ஆவார். மொகலாயர் ஆட்சி செயல்படாத நிலையில் இவர்கள் படையணிகளிலிருந்து விலகி, சிறு சிறு கூட்டங்களாக மாறி, அதில் பலமிக்கவனை தலைவனை கொண்ட வழிப்பறி கொள்ளைர்களாக மாறியவர்கள். பிண்டாரிகளில் உள்ள கொள்ளைக் கூட்டங்களில் முஸ்லிம் மற்றும் இந்துக்களில், முஸ்லீம்களே அதிகமாக இருந்தனர். பிண்டார்களில் பிரித்தானிய இந்தியாவின் மகாராஷ்டிரம், மத்தியப் பிரதேசம், சத்திஸ்கர் பகுதிகளை அடக்கிய மத்திய மாகாணத்தில் அதிகம் இருந்தனர்.

கம்பெனி இராணுவத்திற்கு எதிராக நடந்த போர்களில், குறிப்பாக சிப்பாய்க் கிளர்ச்சி, 1857யின் போதும்  இந்திய மன்னர்கள், பிண்டாரிகளை அதிக ஊதியம் கொடுத்து, போர்ப் பணிகளுக்கு அமர்த்திக் கொண்டனர்.

ஆங்கிலேயேர்களுக்கு எதிரான போர்களில் பிண்டாரிகளை அதிகமாக ஈடுபடுத்திய  மராத்தியப் பேரரசு, மூன்றாம் ஆங்கிலேயே - மராட்டியப் போரின் முடிவிற்கு பின் நடந்த  சிப்பாய் கிளர்ச்சி, 1857க்குப் பின்னர் பிண்டாரிகளை பிரித்தானியாவின் இந்தியப் பேரரசு முற்றிலும் ஒழித்து விட்டது. தற்போதும் பிண்டாரிகள்,  மத்திய இந்தியாவில்  பல இனக் குழுக்களாக வாழ்கின்றனர்.

மேற்கோள்கள்

வெளி இணைப்புகள்
 Pindari Society and the Establishment of British Paramountcy in India
 http://veerblogs.erosentertainment.com
 http://fullytimepass.com/2009/11/25/exclusive-first-look-theoretically-trailer-of-veer-movie/ 
  Pindari in The tribes and castes of the central provinces of India, Volume 1, by R.V. Russell, R.B.H. Lai

இந்திய இனக்குழுக்கள்
மத்தியப் பிரதேச வரலாறு
முகலாயப் பேரரசு
பிரித்தானியக் கிழக்கிந்தியக் கம்பனி
1995 ஆசிய யூடோ போட்டிகள்

1993 ஆசிய யூடோ போட்டிகள் புது தில்லியில் நடைபெற்றன.

பதக்கப்பட்டியல்

மேற்கோள்கள்

வெளி இணைப்புகள் 
ஆசிய யூடோ ஒருங்கிணைப்பு ஆணையம்

A
விளையாட்டுப் போட்டிகள்
தைட்டானியம்(II) ஆக்சைடு

தைட்டானியம்(II) ஆக்சைடு (Titanium(II)  oxide) என்பது TiO என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும் தைட்டானியம் மற்றும் ஆக்சிசன் சேர்ந்து உருவாகும் இச்சேர்மத்தை தைட்டானியம் ஈராக்சைடு மற்றும் தைட்டானியம் உலோகத்தை 1500°செல்சியசு வெப்பநிலையில் சேர்த்து தயாரிக்கலாம். TiO0.7 அளவுக்கு TiO1.3  என்ற வீச்சில் சமமற்று விகிதவியலுக்கு ஒவ்வா சேர்மமாக இது காணப்படுகிறது. குறைபாடுள்ள பாறை உப்பு படிகref name = "Wiberg&Holleman"/> அமைப்பில் தைட்டானியம் அல்லது ஆக்சிசனால் ஏற்பட்ட காலியிடத்தால் இந்நிலை தோன்றுகிறது. தூய்மையான தைட்டானியம்(II) ஆக்சைடில் 15% தைட்டானியம் மற்றும் ஆக்சிசன் தளங்கள் இரண்டும் காலியிடங்களாக உள்ளன. கவனமாகக் காய்ச்சி குளிரவைக்கும் போது ஒற்றைச்சரிவு படிகம் உற்பத்தியாகி காலியிடங்களை நிரப்புகிறது. இவ்வடிவில் உயர் தடுப்புத் திறனை வெளிப்படுத்தும்  மூலசெல்களில் 5 TiO அலகுகள் உள்ளன. உயர் வெப்பநிலை வடிவத்தில் முக்கோணப் பட்டக ஒருங்கிணைப்பு அறியப்படுகிறது. தைட்டானியம்(II) ஆக்சைடின் அமிலக் கரைசல்கள் குறுகிய காலத்திற்கு நிலைப்புத் தன்மையுடன் இருந்து பின்னர் சிதைவடைந்து ஐதரசன் வாயுவைக் கொடுக்கின்றன:.

Ti2+ + H+ → Ti3+ +  ½ H2

விண்மீன்களிடை ஊடகத்தில் தைட்டானியம்(II) ஆக்சைடின் ஈரணு மூலக்கூறுகள் இருப்பதற்கான ஆதாரங்கள் அறியப்படுகினன. TiO குளிர் (எம் வகை) நட்சத்திரங்களில் ஒளியியல் நிறமாலையில் வலுவான பட்டைகளைக் காட்டுகிறது.

மேற்கோள்கள் 

ஆக்சைடுகள்
தைட்டானியம் சேர்மங்கள்
விகிதவியலுக்கு ஒவ்வா சேர்மங்கள்
பாறை உப்பு படிகக் கட்டமைப்பு
மக்கள் தொகை அடிப்படையில் கண்டங்களின் பட்டியல்

இது ஒரு மக்கள் தொகை அடிப்படையில் கண்டங்களின் பட்டியல்.

1950 முதல் 2013 வரையான மொத்தம்

ஆப்பிரிக்கா

அமெரிக்காக்கள்

வட அமெரிக்கா

தென் அமெரிக்கா

Total அமெரிக்காக்கள்

ஆசியா

ஐரோப்பா

ஓசியானியா

உலகம்

துணை மொத்தம், 2013

மேலும் காண்க 
 பரப்பளவு அடிப்படையில் நாடுகளின் பட்டியல்
 மக்கள் தொகை அடிப்படையில் நாடுகளின் பட்டியல்
 நாடுகளின் கடந்த கால மற்றும் வருங்கால மக்கள்தொகை மதிப்பீட்டு பட்டியல்
 1900 ஆம் ஆண்டு மக்கள் தொகை அடிப்படையில் நாடுகளின் பட்டியல்
 1907 ஆம் ஆண்டு மக்கள் தொகை அடிப்படையில் நாடுகளின் பட்டியல்
 2005 ஆம் ஆண்டு மக்கள் தொகை அடிப்படையில் நாடுகளின் பட்டியல்
 2010 ஆம் ஆண்டு மக்கள் தொகை அடிப்படையில் நாடுகளின் பட்டியல்
 சமயங்களின் குடித்தொகைப் பட்டியல்
 உலக நாடுகள் பட்டியல் (அகர வரிசையில்)
 உலக மக்கள் தொகை

உசாத்துணை 

கண்டங்கள்